Хаця руку да гэтага прыклалі і іншыя "аматары мастацтва" кшталту фашысцкай суполкі "Спадчына", якую ўзначаліў сам Гімлер. Словам, практычна ўсе творы выяўленчага і дэкаратыўна-прыкладнога мастацтва канфіскавалі і адправілі ў Рэйх і Кёнігсберг. І да верасня 1941-га калекцыя галерэі была вывезена ў невядомым накірунку. Гэтая страта аказалася для беларускай культуры вельмі цяжкай. Пасляваенны пошук наладзілі з затрымкай, бо адсутнічаў інвентарны спіс: да вайны не паспелі зрабіць вопіс усіх твораў. І толькі ў 1944-м супрацоўнікі галерэі зрабілі яго па памяці.